Kandidaatti (vuoden 2000 elokuva)

Kandidaatti () on vuonna 2000 ensi-iltansa saanut Rod Lurien ohjaama ja käsikirjoittama poliittinen jännityselokuva, jonka pääosissa ovat Gary Oldman, Joan Allen, Jeff Bridges ja Christian Slater. Sivurooleissa ovat muun muassa Sam Elliott ja William Petersen. Kandidaatti kertoo senaattori Laine Hansonista, varapresidenttiehdokkaasta, jota yritetään mustamaalata paljastamalla ikäviä asioita hänen menneisyydestään. Joan Allen ja Jeff Bridges saivat roolisuorituksistaan Oscar-, SAG- ja Golden Globe -ehdokkuudet.

 Juoni 

Yhdysvaltain varapresidentti kuolee auto-onnettomuudessa, jonka jälkeen demokraattipresidentti Jackson Evans (Jeff Bridges) joutuu valita uusi varapresidentti virkaan. Hän nimittää virkaan kaikkien yllätykseksi naisen, pätevän senaattorin Laine Hansonin (Joan Allen), mikä herättää keskustelua. Republikaaninen kongressiedustaja Sheldon Runyon (Gary Oldman) nimitetään varapresidentin vahvistuksen tekevän lautakunnan johtoon. Lautakunnan tehtävänä on katsastaa ehdokkaan kelpoisuus kyseiseen virkaan. Presidentti Evans uskoo varapresidentin tenttaamisen olevan rutiinia, mutta vahvistustilaisuudet saavat kuitenkin radikaalin käänteen, kun julkisuuteen tulee tieto Hansonin värikkäästä seksuaalisesta menneisyydestä. Presidentti Evans pidättäytyy tarkkailijan asemaan haluten nähdä mihin suuntaan tilanne kehittyy ennen lopullista päätöstä. Alun perinkin toisen ehdokkaan kannalla oleva Runyon ei halua naista virkaan ja tekee nyt mitä tahansa, jotta saisi tuhottua Hansonin nousujohteisen poliittisen uran.

 Näyttelijät 

 Tuotanto 
Presidentti Jackson Evansin rooliin kaavailtiin ennen Jeff Bridgesin palkkaamista Paul Newmania ja Gregory Peckiä. Newman oli ensimmäinen vaihtoehto presidentin rooliin, mutta hän kieltäytyi siitä. Myös Peck kieltäytyi roolista, sillä hän piti itseään liian vanhana siihen.

Kandidaatin kuvaukset alkoivat 22. elokuuta 1999. Elokuvan kuvauspaikkoina olivat Santa Claritan kaupunki Kaliforniassa, Petersburgin ja Richmondin kaupungit Virginiassa, Baltimoren kaupunki Marylandissa ja Washingtonin kaupunki. Kandidaatin budjettina oli 20 miljoonaa dollaria. Elokuvan kuvaukset saatiin päätökseen 11. lokakuuta 1999.

 Julkaisu ja vastaanotto 
 Julkaisu 
Kandidaatti sai ensi-iltansa Toronton elokuvajuhlilla Kanadassa 10. syyskuuta 2000. Elokuva sai ensi-iltansa Yhdysvalloissa Bostonin elokuvajuhlilla syyskuussa 2000, jonka jälkeen se sai maanlaajuisen teatteriensi-iltansa 13. lokakuuta 2000. Elokuvan muiden kotimaiden, Ison-Britannian, Ranskan ja Saksan, ensi-illat olivat 20. huhtikuuta 2001, 2. toukokuuta 2001 ja 27. kesäkuuta 2002. Suomessa elokuva ei saanut teatteriensi-iltaa, mutta Scanbox Entertainment Finland Oy julkaisi elokuvan myöhemmin videolle vuonna 2001 ja DVD:lle 2002. DreamWorks Pictures vastasi elokuvan levityksestä Yhdysvalloissa.

Vaikka Kandidaatille määriteltiin Yhdysvalloissa korkea ikäraja, se oli kuitenkin kohtalainen menestys lippuluukuilla; elokuva tuotti avausviikonloppunaan 1 516 elokuvateatterissa 5 363 900 dollaria. Kandidaatti tuotti yhteensä Yhdysvalloissa 17 872 723 dollaria ja ulkomailla 4 489 088 dollaria. Maailmanlaajuisesti elokuva tuotti yhteensä 22 361 811 dollarin lipputulot. DreamWorks Home Entertainment julkaisi Kandidaatin Yhdysvalloissa VHS:lle 27. helmikuuta 2001 ja DVD:lle 6. maaliskuuta 2001.

 Vastaanotto 
Kandidaatti on saanut elokuvakriitikoilta myönteisen vastaanoton. Rotten Tomatoes -sivuston mukaan 76% kriitikoista oli antanut Kandidaatille positiivisen arvosanan 6,7/10 keskiarvolla. Keräys perustuu 129 arviointiin. 8 163 käyttäjästä 73% on antanut elokuvalle positiivisen arvosanan 3,5/5 keskiarvolla. Metacritic-sivuston mukaan 35 arvostelun perusteella elokuva on saanut 59 pistettä sadasta mahdollisesta. Metacriticin 22 käyttäjää on antanut elokuvalle keskiarvon 7,1/10. Internet Movie Databasen 20 485 käyttäjää on antanut elokuvalle keskiarvon 7,0/10.

Vuonna 2008 Barack Obama kertoi Entertainment Weekly -aikakauslehdelle, että Jackson Evans on hänen suosikkinsa fiktiivisistä elokuvapresidenteistä.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas TulosOscar-palkinto  Paras naispääosa  Joan Allen   Paras miessivuosa  Jeff Bridges  Golden Globe  Paras naispääosa draamaelokuvassa  Joan Allen   Paras miessivuosa  Jeff Bridges  Screen Actors Guild -palkinto  Paras naispääosa  Joan Allen  Paras miessivuosa  Jeff Bridges   Gary Oldman   ACCA-palkinto  Paras naispääosa  Joan Allen   Blockbuster Entertainment -palkinto  Suosituin naisnäyttelijä draamaelokuvassa  Joan Allen   Broadcast Film Critics Association: Alan J. Pakula -palkinto  Taiteellinen erinomaisuus  Gary OldmanJoan AllenJeff BridgesRod LurieChristian SlaterSam ElliottWilliam PetersenSaul RubinekPhilip Baker HallMike BinderRobin ThomasMariel Hemingway   Casting Society of America: Artios-palkinto  Paras roolitus draamaelokuvassa  Mary Jo Slater   Chicago Film Critics Association -palkinto  Paras naispääosa  Joan Allen   Dallas-Fort Worth Film Critics Association -palkinto  Paras naispääosa  Joan Allen  Independent Spirit -palkinto  Paras naispääosa  Joan Allen   Paras miessivuosa  Gary Oldman   Las Vegas Film Critics Society: Sierra-palkinto  Paras naispääosa  Joan Allen   Online Film Critics Society -palkinto  Paras naispääosa  Joan Allen  Phoenix Film Critics Society -palkinto  Paras naispääosa  Joan Allen   Paras alkuperäinen käsikirjoitus  Rod Lurie  Political Film Society -palkinto  Demokratia   Ihmisoikeudet  Satellite-palkinto  Paras naispääosa draamaelokuvassa  Joan Allen   Paras miessivuosa draamaelokuvassa  Jeff Bridges  

 Lähteet 

 Aiheesta muualla 



 Kandidaatti Rotten Tomatoes -sivustolla 
 Kandidaatti Box Office Mojossa 
 Kandidaatti Metacriticin sivuilla 

Luokka:Vuoden 2000 brittiläiset elokuvat
Luokka:Yhdysvaltalaiset jännityselokuvat
Luokka:Brittiläiset jännityselokuvat
Luokka:Vuoden 2000 saksalaiset elokuvat
Luokka:Vuoden 2000 ranskalaiset elokuvat
Luokka:Vuoden 2000 yhdysvaltalaiset elokuvat
Luokka:Poliittiset trillerit
Luokka:Poliittiset elokuvat
Luokka:Ranskalaiset jännityselokuvat
Luokka:Elokuvat poliitikoista
Luokka:DreamWorksin elokuvat
Luokka:Independent-elokuvat